Document ID: 32013D0512

KOMISIJAS ĪSTENOŠANAS LĒMUMS
(2013. gada 17. oktobris)
par Savienības finansiālo ieguldījumu, ko piešķir konkrētām dalībvalstīm, lai atbalstītu brīvprātīgus uzraudzības pētījumus par zaudējumiem medus bišu saimēs 2013./2014. gada sezonā
(izziņots ar dokumenta numuru C(2013) 6742)
(Autentisks ir tikai teksts angļu, dāņu, franču, grieķu, igauņu, itāļu, latviešu, lietuviešu, nīderlandiešu, poļu, portugāļu, slovāku, somu, spāņu, ungāru, vācu un zviedru valodā)
(2013/512/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 23. pantu,
tā kā:
(1)
Komisijas paziņojumā Eiropas Parlamentam un Padomei par medus bišu veselību (2) ir iekļauts pārskats par tādiem ar medus bišu veselību ES saistītiem Komisijas pasākumiem, kas jau ir pabeigti vai vēl turpinās. Galvenais paziņojumā aplūkotais jautājums ir pieaugošā bišu mirstība, kas novērota visā pasaulē.
(2)
Eiropas Pārtikas nekaitīguma iestādes (EFSA) 2009. gada projektā “Bišu mirstība un bišu uzraudzība Eiropā” (3) tika secināts, ka uzraudzības sistēmas ES lielākoties ir vājas un ka dalībvalstu līmenī trūkst datu, savukārt ES līmenī - salīdzināmu datu.
(3)
Lai dati par bišu mirstību kļūtu pieejamāki, Komisija nolēma palīdzēt īstenot un atbalstīt konkrētus uzraudzības pētījumus, kas tiek veikti dalībvalstīs un ir saistīti ar zaudējumiem medus bišu saimēs.
(4)
Ar Komisijas Īstenošanas lēmumu 2012/362/ES (4) tika piešķirts finansiālais ieguldījums tām brīvprātīgu uzraudzības pētījumu programmām par zaudējumiem medus bišu saimēs, ko 2012./2013. gada sezonā īsteno Beļģija, Dānija, Vācija, Igaunija, Grieķija, Spānija, Francija, Itālija, Latvija, Lietuva, Ungārija, Polija, Portugāle, Slovākija, Somija, Zviedrija un Apvienotā Karaliste.
(5)
Pētījumi paredz veikt trīs apmeklējumus uz vietas, proti, dravās - pirms ziemas sākuma, pēc ziemas un produktīvās sezonas laikā.
(6)
Šāda veidā pētījumā ir svarīgi, lai būtu pieejami citos gados iegūti salīdzināmi dati par zaudējumiem. Uzraudzības pētījumiem par zaudējumiem medus bišu saimēs tas ir īpaši svarīgi, jo klimatiskie apstākļi būtiski ietekmē rezultātus. Tāpēc, ja šādus pētījumus veic tikai par vienu gadu, tie var sniegt tikai daļēji derīgus datus, kuri nav pietiekams pamats, lai izdarītu secinājumus vai konstatētu tendences par šādiem zaudējumiem.
(7)
Iepriekš aprakstīto iemeslu dēļ ir lietderīgi turpināt brīvprātīgos uzraudzības pētījumus par zaudējumiem medus bišu saimēs sezonā, kas sākas ar kontroli pirms ziemas, proti, 2013. gada rudenī, un turpinās ar pārbaudi pēc ziemas beigām un pārbaudēm visas produktīvās sezonas laikā 2014. gadā.
(8)
Pētījumi, ko paredzēts veikt 2013./2014. gada sezonā, pamatojas uz dokumentu “Pamatnostādnes izmēģinājuma uzraudzības projektam par zaudējumiem medus bišu saimēs” (5), kuru izstrādājusi ES references laboratorija (ESRL) bišu veselības jomā, kas iekļauta sarakstā VII pielikuma II daļā Eiropas Parlamenta un Padomes Regulā (EK) Nr. 882/2004 (6), kurā dalībvalstīm sniegtas norādes par to, kā izstrādāt brīvprātīgu uzraudzības pētījumu programmas.
(9)
Tās pašas dalībvalstis, kuras piedalījās pirmajā brīvprātīgajā uzraudzības pētījumā par zaudējumiem medus bišu saimēs 2012./2013. gadā, tika aicinātas sūtīt Komisijai savas 2013./2014. gada sezonas programmas, pamatojoties uz ESRL bišu veselības jomā izstrādāto tehnisko dokumentu.
(10)
Beļģija, Dānija, Vācija, Igaunija, Grieķija, Spānija, Francija, Itālija, Latvija, Lietuva, Ungārija, Polija, Portugāle, Slovākija, Somija, Zviedrija un Apvienotā Karaliste ir izstrādājušas brīvprātīgu uzraudzības pētījumu programmas par zaudējumiem medus bišu saimēs atbilstīgi tehniskajam dokumentam “Pamatnostādnes izmēģinājuma uzraudzības projektam par zaudējumiem medus bišu saimēs” un pieprasījušas ES finansiālo atbalstu.
(11)
Finansiālais ieguldījums brīvprātīgo uzraudzības pētījumu programmām par zaudējumiem medus bišu saimēs, ko īsteno Beļģija, Dānija, Vācija, Igaunija, Grieķija, Spānija, Francija, Itālija, Latvija, Lietuva, Ungārija, Polija, Portugāle, Slovākija, Somija, Zviedrija un Apvienotā Karaliste, būtu jāpiešķir no 2013. gada 1. jūlija.
(12)
Saskaņā ar Padomes Regulu (EK) Nr. 1290/2005 (7) veterinārie pasākumi jāfinansē no Eiropas Lauksaimniecības garantiju fonda. Finanšu kontroles nolūkā piemēro minētās regulas 9., 36. un 37. pantu.
(13)
Finansiālā ieguldījuma izmaksa būtu jāveic ar nosacījumu, ka plānotās uzraudzības pētījumu programmas faktiski ir izpildītas un ka attiecīgās iestādes iesniedz visu nepieciešamo informāciju Komisijai un ESRL bišu veselības jomā.
(14)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
1. Savienība piešķir finansiālu atbalstu Beļģijai, Dānijai, Vācijai, Igaunijai, Grieķijai, Spānijai, Francijai, Itālijai, Latvijai, Lietuvai, Ungārijai, Polijai, Portugālei, Slovākijai, Somijai, Zviedrijai un Apvienotajai Karalistei, lai tās īstenotu uzraudzības pētījumu programmas par zaudējumiem medus bišu saimēs.
2. Savienības finansiālais ieguldījums:
a)
ir 70 % no attiecināmām izmaksām, kas saistībā ar uzraudzības pētījumu programmām par zaudējumiem medus bišu saimēs par laikposmu no 2013. gada 1. jūlija līdz 2014. gada 30. septembrim radušās katrai 1. punktā minētajai dalībvalstij un norādītas I pielikumā;
b)
nepārsniedz šādu summu:
1)
EUR 26 837 Beļģijai;
2)
EUR 116 417 Dānijai;
3)
EUR 160 445 Vācijai,
4)
EUR 64 868 Igaunijai;
5)
EUR 78 421 Grieķijai;
6)
EUR 148 047 Spānijai,
7)
EUR 288 801 Francijai;
8)
EUR 142 212 Itālijai;
9)
EUR 86 310 Latvijai;
10)
EUR 70 273 Lietuvai,
11)
EUR 114 209 Ungārijai;
12)
EUR 128 015 Polijai;
13)
EUR 29 159 Portugālei;
14)
EUR 92 240 Slovākijai;
15)
EUR 117 416 Somijai;
16)
EUR 74 389 Zviedrijai,
17)
EUR 109 871 Apvienotajai Karalistei;
c)
nepārsniedz EUR 348 par vienas dravas apmeklējumu.
2. pants
1. Ar šo lēmumu atļautais maksimālais kopējais ieguldījums izmaksu segšanai, kas radušās, īstenojot 1. pantā minētās programmas, ir noteikts EUR 1 847 930 apmērā, un to finansē no Eiropas Savienības vispārējā budžeta.
2. Izdevumi, kas saistīti ar personāla izmaksām par laboratorijas testu veikšanu, paraugu ņemšanu vai monitoringu, kā arī izlietojamiem materiāliem un pieskaitāmajām izmaksām un kas attiecas uz uzraudzības pētījumiem, ir attiecināmie izdevumi saskaņā ar III pielikumā izklāstītajiem noteikumiem.
3. Savienības finansiālo palīdzību izmaksā pēc tam, kad ir iesniegti un apstiprināti 3. panta 2. un 3. punktā minētie ziņojumi, pārskati un pamatojošie dokumenti.
3. pants
1. Programmas īsteno saskaņā ar tehnisko dokumentu “Pamatnostādnes izmēģinājuma uzraudzības projektam par zaudējumiem medus bišu saimēs” un atbilstīgi dalībvalstu iesniegtajām uzraudzības pētījumu programmām par zaudējumiem medus bišu saimēs.
2. Beļģija, Dānija, Vācija, Igaunija, Grieķija, Spānija, Francija, Itālija, Latvija, Lietuva, Ungārija, Polija, Portugāle, Slovākija, Somija, Zviedrija un Apvienotā Karaliste iesniedz Komisijai:
-
ne vēlāk kā 2014. gada 1. martā - starpposma tehnisko ziņojumu par pirmo uzraudzības pētījumu programmā paredzēto apmeklējumu un
-
ne vēlāk kā 2014. gada 31. oktobrī - galīgo tehnisko ziņojumu par otro un trešo uzraudzības pētījumu programmā paredzēto apmeklējumu,
-
tehniskajam ziņojumam būtu jāatbilst paraugam, ko Komisija izstrādās sadarbībā ar ES references laboratoriju bišu veselības jomā.
3. Beļģija, Dānija, Vācija, Igaunija, Grieķija, Spānija, Francija, Itālija, Latvija, Lietuva, Ungārija, Polija, Portugāle, Slovākija, Somija, Zviedrija un Apvienotā Karaliste iesniedz Komisijai:
-
ne vēlāk kā 2014. gada 31. decembrī - atbilstīgi II pielikumam sagatavotu finanšu pārskatu papīra un elektroniskā formātā,
-
pēc Komisijas pieprasījuma - pamatojošus dokumentus, kuri ir pierādījums par visiem izdevumiem, kas minēti atlīdzināšanas pieteikumā.
4. Pētījumu rezultātus dara pieejamus Komisijai un ES references laboratorijai bišu veselības jomā.
4. pants
Šis lēmums ir adresēts Beļģijas Karalistei, Dānijas Karalistei, Vācijas Federatīvajai Republikai, Igaunijas Republikai, Grieķijas Republikai, Spānijas Karalistei, Francijas Republikai, Itālijas Republikai, Latvijas Republikai, Lietuvas Republikai, Ungārijai, Polijas Republikai, Portugāles Republikai, Slovākijas Republikai, Somijas Republikai, Zviedrijas Karalistei un Lielbritānijas un Ziemeļīrijas Apvienotajai Karalistei.
Briselē, 2013. gada 17. oktobrī

Labels: 7
15
5
6